cyanic-selkie/wikianc huggingface dataset:
Bio Grand
Kohti nykypäivää
Kaupunki osti huonoon kuntoon päässeen rakennuksen vuonna 1976 ja alkoi suunnitella vilkkaaseen risteykseen uutta rakentamista. Grandin liiketalo purettiin syksyllä 1982. Uusi liikekeskus Grandinkulma ja nykyinen teatteri valmistuivat vuonna 1984. Kent-Filmi jatkoi toimintaansa Bio Grandissa vuoteen 1989, jolloin Vantaan kaupunki osti yhtiön. Siirtymäkaudella 1988–1989 Vantaan kaupunki ylläpiti teatterin toimintaa. Vuonna 1989 teatteri siirtyi Kimmo Lohmanin omistamalle BG-Filmsille, joka vuokrasi tilat Vantaan kaupungilta ja kunnosti ne.
Bio Grand nykypäivänä
Bio Grandin 70-vuotispäivää vietettiin 14.–16. toukokuuta 2009. Juhlaelokuvasarjassa esitettiin neljä suomalaista merkkiteosta: Teuvo Tulion ohjaama Laulu tulipunaisesta kukasta (1938), Mikko Niskasen ohjaama Käpy selän alla (1966), Risto Jarvan ohjaama Jäniksen vuosi (1977) ja Aki Kaurismäen ohjaama Boheemielämää (1992). Paikalla oli myös Vantaan kaupunginhallituksen puheenjohtaja ja kansanedustaja Tapani Mäkinen.
Kimmo Lohman omistaa edelleen Bio Grandin. Teatterin vetovastuu on kuitenkin siirtynyt vuonna 2012 vuoropäällikkö Antto Kärkkäiselle ja edelleen toukokuussa 2017 Olli Saarelle O.S. Palvelut -toiminimellä.
Esityslaitteisto
Teatterissa on 184-paikkainen esityssali. Se on varustettu 3D-esityslaitteistolla, joka otettiin käyttöön teatterin 70-vuotisjuhlavuonna 2009. Projektorilaitteen on valmistanut Barco. Valkokankaan takana on kolme JBL:n valmistamaa pääkaiutinta ja kaksi 18-tuumaista subwooferia. Salin ympäri kiertävät surroundkaiuttimet ovat myös JBL:n valmistamia. Salin äänentoistoa parannettiin 2008 asentamalla Dolby Laboratoriesin kehittämä ääniprosessori.
Brandon DiCamillo
Brandon Ralph DiCamillo (s. 15. marraskuuta 1976 West Chester, Pennsylvania, Yhdysvallat) on CKY-yhtyeen perustajajäsen ja esiintynyt elokuvissa Jackass ja Viva La Bam. DiCamillo on tunnettu ”freestyle” rapistaan, (esimerkiksi ”Chinese Freestyle” CKY2:sta). Hän näytteli Falconea ja useita muita hahmoja elokuvassa Haggard: The Movie, jonka hän on myös käsikirjoittanut. Hänen lempinimiään ovat Dico, Deek, D-cup ja Bran. DiCamillo on kehittänyt ”Ostoskärry”-stuntit Jackassissa ja CKY elokuvissa.
Ulappa
Ulappa on vesistönäkymä, jossa katsottaessa johonkin suuntaan vesi ja taivas näyttävät lopulta liittyvän yhteen. Ulapan synty edellyttää pitkää, rannatonta suoraa välimatkaa ja tähän välimatkaan nähden tarpeeksi matalaa vastassa olevaa maastoa. Ulappaa esiintyy paitsi merellä, myös suurilla järvillä, Suomessa Oulujärvellä, Päijänteellä ja Saimaalla.
Watch Out!
Watch Out! on Lovexin kolmas studioalbumi, joka julkaistiin 11. toukokuuta 2011. Se ylsi Suomen virallisen listan sijalle 10.
Kesäkuussa 2011 uutisoitiin, että yhtye oli tehnyt sopimuksen Saksan EMIn kanssa, jonka myötä albumi julkaistiin Saksassa elokuussa 2011. Aikaisemmin albumi oli julkaistu myös Japanissa 6. heinäkuuta 2011.
Uniluoto
Uniluoto on Porin 62. kaupunginosa. Se sijaitsee Meri-Porissa, noin 20 kilometrin päässä Porin keskustasta, Mäntyluodon eteläpuolella. Uniluodon länsipuolella on Kallon saari. Uniluodossa sijaitsee Mäntyluodon koulu.
Ruteniumkloridi
Ominaisuudet
Ruteniumkloridilla on kaksi eri kiderakennetta eli se on polymorfista. Muodoista α-RuCl3 on väriltään mustaa sekä veteen ja etanoliin liukenematonta. Sen kiderakenne on kerrosmainen ja samankaltainen kromi(III)kloridin rakenteen kanssa. β-RuCl3 on väriltään ruskeaa ja sen kiderakenne on oktaedreistä koostuva polymeeri. Tämä ruteniumkloridin muoto liukenee hieman kuumaan veteen, mutta hydrolysoituu helposti, ja etanoliin. Ruteniumkloridin eri kidemuodot voidaan muuttaa toisikseen kuumentamalla. Ruteniumkloridi on Lewis-happo ja muodostaa helposti Lewis-emästen kanssa kompleksiyhdisteitä, esimerkiksi ammoniakin kanssa ja kloridi-ioniylimäärän kanssa muodostuu heksaklororutenaatti(III)-ioni ([RuCl6]3-). Yhdiste on hygroskooppista ja muodostaa kidevedellisiä muotoja kuten trihydraatin (RuCl3·3H2O).
Valmistus ja käyttö
Kidevedellistä ruteniumkloridia voidaan valmistaa liuottamalla metallista ruteniumia vetykloridiliuokseen. Kidevedetöntä α-RuCl3ä valmistetaan ruteenin ja kloorin välisellä reaktiolla noin 600 °C:n lämpötilassa ja β-kidemuotoa valmistetaan kuumentamalla ruteniumia kloorin ja hiilimonoksidin virrassa noin 340 °C:n lämpötilassa.
Ruteniumkloridia voidaan käyttää katalyyttinä alkyynien funktionalisoinneissa ja alkeenien metateesireaktioissa. Siitä valmistetaan myös useita rutenium(III)komplekseja, joita käytetään katalyytteinä ja muita ruteniumyhdisteitä kuten ruteniumdioksidia.
Haarbach
Haarbach on kunta Passaun piirikunnassa Ala-Baijerissa Saksassa. Se sijaitsee 28 kilometriä luonaaseen Passausta. Kunnan pinta-ala on 47,71 neliökilometriä, sen asukasluku oli vuoden 2020 lopulla 2 602 ja väestötiheys 55 asukasta/km2. Haarbachin pormestarina toimii Franz Gerleigner.
Haarbach on mainittu ensi kerran historiallisissa dokumenteissa vuonna 820. Vuodesta 1818 se on ollut itsenäinen kunta. Haarbachin asukasluku on viime vuosikymmeninä kehittynyt seuraavasti:
Sita Kumari Rai
Sita Kumari Rai (s. 16. helmikuuta 1968) on nepalilainen taekwondoin.
Kumari Rai saavutti Soulin MM-kilpailuissa 1989 pronssia alle 43 kg:n painoluokassa. Hän sai Aasian-mestaruuskilpailuissa pronssia alle 47 kg:n sarjassa 1988 sekä alle 43-kiloisissa 1990 ja 1992.
Artjom Markelov
thumb|Artjom Markelov vuonna 2013. Artjom Valerjevitš Markelov (, s. 10. syyskuuta 1994 Moskova, Venäjä) on venäläinen rata-autolija.
Ura
Markelov aloitti uransa karting-sarjoissa vuonna 2006, jossa hän kilpaili enimmäkseen kotimaassaan Venäjällä. Lopulta hän päätyi KF2-luokkaan asti vuonna 2010.
Vuonna 2011 Markelov ajoi ADAC Formel Masters -sarjassa voittaen yhden kilpailun sijoittuen sarjan neljänneksi. Samana vuonna hän ajoi kolme kilpailua Formula 3 Euroseries -sarjassa vierailevana kuljettajana. Vuonna 2012 Markelov siirtyi Saksan Formula 3 -sarjaan voittaen kaksi kilpailua sijoittuen sarjan seitsemänneksi. Vuonna 2013 hän jatkoi samassa sarjassa sijoittuen lopulta sarjan toiseksi.
Henry van de Velde
Van de Velde opiskeli 1881–1884 maalaustaidetta Antwerpenin taideakatemiassa. Vuonna 1893 hän kuitenkin päätti hylätä taidemaalarin uran ja suuntasi sen sijaan mielenkiintonsa arkkitehtuuriin ja sisustukseen. Hän suunnitteli vuonna 1895 itselleen Bloemenwerf-nimisen talon, jossa oli vaikutteita arts and crafts -suuntauksesta. Vuonna 1896 Van de Velde suunnitteli sisustuksen Samuel Bingin L'Art Nouveau -taidegalleriaan Pariisissa. Tämä suunnittelutyö antoi nimen uudelle tyylisuuntaukselle.
Vuonna 1902 Van De Velde muutti Weimariin toimiakseen Saksi-Weimarin suurherttuan taiteellisena neuvonantajana. William Morrisin ja arts and crafts -liikkeen innoittamana Van De Velde perusti Weimariin taideteollisuuskoulu Kunstgewerbeschulen sekä taideakatemian. Siten hän loi perustan Walter Gropiuksen vuonna 1919 perustamalla Bauhausille. Hän toimi koulun kunstgewerbeschulen johtajana ja suunnitteli myös sen päärakennuksen. Van de Velde teki myös yhteistyötä Deutscher Werkbundin kanssa ja suunnitteli Werkbundin Kölnissä vuonna 1914 pidettyyn näyttelyyn teatterin. Vuonna 1917 Van de Velde lähti Saksasta. Hän asui Sveitsissä ja Alankomaissa ja työskenteli arkkitehtina. Van de Velde toimi Gentin yliopiston arkkitehtuurin professorina 1926–1936. Hänen huomattavimpia töitään ovat Bloemenwerf (1895), L'Art Nouveau -gallerian sisustus (1895), Villa Esche (1902–1903), Kölnin Werkbund-näyttelyn teatteri (1914), Otterlon Kröller-Müller-museo (1936–1953) ja Gentin yliopiston kirjasto (1933–1936).
Anni-Kristiina Juuso
Tausta ja opinnot
Juuso kasvoi Ivalossa, mutta hänen sukunsa on Käsivarren Lapista, missä hän osallistui joka vuosi vasojen merkitsemiseen. Hän opiskeli lukioaikoinaan Kallion ilmaisutaidon lukiossa Helsingissä. Vuosina 1998–1999 hän opiskeli Lahden kansanopistossa teatterilinjalla.
Juuso valmistui oikeustieteen maisteriksi Lapin yliopiston oikeustieteiden tiedekunnasta vuonna 2014. Hän teki maisteritutkielmansa aiheesta: ''Gii jáhkát don leat? Gii lea sápmelaš? : oikeudellisen saamelaismääritelmän vaikeudesta alkuperäiskansan olemassaoloon''. Juuso on auskultoinut Lapin käräjäoikeudessa ja saanut varatuomarin arvonimen vuonna 2016.
Ura ja palkinnot
Sekä Venäjän elokuva-akatemia että lehdistö valitsivat Juuson Venäjän parhaaksi naisnäyttelijäksi vuonna 2002. Venäjän elokuva-akatemialta hän sai arvostetun Nika-palkinnon vuonna 2003. Juuso on saanut myös Venäjällä elokuvataiteen valtionpalkinnon, jonka luovutti presidentti Vladimir Putin. Elokuussa 2008 Anni-Kristiina Juuso palkittiin norjalaisella Amanda-palkinnolla roolistaan Kautokeinon kapinassa.
Kahden elokuvaroolinsa ja palkintojen jälkeen Juuso ei ole onnistunut saamaan elokuvarooleja Suomessa. Hän on sen sijaan työskennellyt yhteispohjoismaisen saamenkielisen uutislähetyksen Ođđasatin uutisankkurina 2010–2012. Kun Suomen hallitus käynnisti loppuvuodesta 2017 saamelaisasioiden sovintoprosessin valmistelun, Juuso työskenteli erityisasiantuntijana Valtioneuvoston kanslian palveluksessa. Kokemuksensa perusteella hän näkee saamelaisten aseman Suomessa synkkänä: saamelaisten pitäisi yrittää oikeuttaa olemassaolonsa valtion silmissä, mutta heidän oikeutensa alkuperäiskansana, erityisesti itsemääräämisoikeus, eivät toteudu. Hän totesi Helsingin SanomilleHelsingin Sanomat
Plane Crazy
Plane Crazy on ensimmäinen The Walt Disney Companyn tuottama ja kolmas julkaistu Mikki Hiiri -piirroselokuva. Piirroselokuvassa suorittivat ensiesiintymisen Mikki Hiiri, Minni Hiiri ja Heluna Ammu. Mykkäelokuvan esikatselu järjestettiin Los Angelesissa 15. toukokuuta 1928, mutta se ei onnistunut saamaan jakelijoita. Disneyn tuottaman kolmannen Mikki-lyhytpiirretyn Höyrylaiva Villen menestyksen myötä (ensi-ilta 18. marraskuuta 1928) Disney julkaisi Plane Crazyn virallisesti teatterilevitykseen 17. maaliskuuta 1929 ääniraidalla varustettuna.
Piirroselokuvassa Mikki Hiiri lähtee Charles Lindberghin innoittamana itse rakentamallaan lentokoneella epäonnistuneen koelennon jälkeen Minni Hiiren kanssa lennolle.
MADI
MADI on digitaalinen monikanava-audioliitäntä, jota käytetään kasvavassa määrin äänialan ammattilaislaitteissa. Lyhenne tulee sanoista Multichannel Audio Digital Interface ja protokolla tunnetaan myös nimellä AES10.
MADI-signaali on lähes identtistä AES/EBU-formaattiin nähden, mutta stereon sijasta tarjolla on enemmän kanavia. MADI tarjoaa 64 kanavaa sisään ja ulos 24 bit/48 kHz. MADI mahdollistaa myös yksisuuntaisena 32 kanavaa 24 bit/96kHz audiosignaalia.
MADI-kaapeli voi olla joko optinen tai koaksiaalinen (75 ohmia). Koaksiaalisena signaali kestää 100 metrin kaapelivedot, mutta optisesti muun muassa MADI-laitevalmistaja RME lupailee tuotteidensa toimivan peräti 2000 metrin kaapelivetoihin saakka. Vielä pidempiä matkoja voidaan saada SINGLE Mode-modifioiduilla laitteilla normaalin MULTI Moden sijaan. Näin ollen MADI:lla voidaan toteuttaa huomattavasti suurempia järjestelmiä pidempiin etäisyyksiin kuin FireWire-, ADAT- tai muilla tekniikoilla.
Koaksiaalikaapelina MADI-ratkaisuissa on aiemmin käytetty BNC-liittimillä varustettuja johtoja, mutta muun muassa Soundcraft on tuonut markkinoille RJ45-liitännällä olevia MADI-laitteita, joissa kaapelina käytetään CAT5 tai CAT6-johtoja. Optiset MADI-liitännät on toteutettu SC-liittimillä.
MADI-teknologiaa tukevat muun muassa seuraavat valmistajat: Euphonix, Merging, Lawo, Yamaha, Studer, DiGiCo/Soundtracs, Fairlight, GENEX, Otari, Publison, Soundcraft, Soundscape, Jünger, Sony, Cadac, Axon, AMS/Neve, Stagetec.
Guernsey
Guernsey (virallisesti Bailiwick of Guernsey) on Ranskan Normandian rannikolla sijaitseva brittiläiseen imperiumiin kuuluva kruununalusmaa (crown dependency), joka ei ole osa Yhdistynyttä kuningaskuntaa. Sillä on laaja itsehallinto ja lisäksi omat konsulit kaikilla muilla Kanaalisaarilla paitsi Jerseyssä. Guernseyn saaren lisäksi kruununalusmaahan kuuluu Alderney, Sark, Herm, Jethou, Brecqhou, Burhou ja muita pikkusaaria. Saaret sijaitsevat noin 50 kilometriä Ranskan rannikosta länteen.
Maantiede
pienois|vasen|Guernsey ilmakuvassa pienois|vasen|Guernseyn kartta Saaren etelärannikko on 90 metriä korkea jyrkänne. Pohjoispuoli on alavampaa. Joet ja purot virtaavat yleensä etelästä pohjoiseen syvissä jokilaaksoissa. Ilmasto on merellinen ja vuosittainen sademäärä 750–900 mm. Saarella ei ole luonnostaan tarpeeksi makeaa vettä, vaan sitä tuotetaan lisää poistamalla merivedestä suolaa. Guernseyn pääkaupunki on St. Peter Port, jossa vuonna 2019 oli lähes 19 000 asukasta.
Historia
Roomalaiset valtasivat saaren ajanlaskun alussa. Heidän vetäydyttyään tulivat frankit, normannit ja viikingit. Nimi ”Guernsey” tullee viikingeiltä ja liittyy merkitykseen ”vihreä saari”. Normannit ovat hallinneet saarta vuodesta 933, ja heidän lakejaan on edelleen käytössä.
Taloudellinen kukoistus 1600-luvulla liittyi Englannin ja mannermaan väliseen kauppaan ja salakuljetukseen.
Maailmansodat koettelivat väestöä kovasti. Saksalaiset miehittivät saarta heinäkuusta 1940 toukokuuhun 1945; väestö oli tuolloin evakuoituna Englantiin.
Talous
Saaren talouden pääpilari on turismi. Eteläosan ylänköalueilla kasvatetaan saaren omaa karjarotua. Pohjoisosassa on kasvihuoneita, joissa kasvatetut tomaatit ja muut puutarhatuotteet viedään Englantiin.
Guernseyhin maahanmuutto on säänneltyä: kiinteistömarkkinat ovat kahtia jaetut. Osa kiinteistöistä on myynnissä vain paikallisille, joilla on perhesiteitä saarille tai joilla on pysyvä työ- ja oleskelulupa. Muille on avoimet kiinteistömarkkinat, joilta voivat hankkia asunnon henkilöt, joilla on Britannian tai Irlannin kansalaisuus tai oleskelulupa.
Guernseyllä tutkitaan uusiutuvia energialähteitä: aaltovoimaa, vuorovesivoimaa ja mahdollisia avomerelle sijoitettavia tuulivoimaloita. Saaren sijainti ja ilmasto olisivat näille hyvin suotuisat, mutta mikään näistä ei ole vielä käytössä.
Hr. Ms. Banckert (F810)
Hr. Ms. Van Banckert (runkonumero F810) oli Alankomaiden kuninkaallisen laivaston Kortenaer-luokan ohjusfregatti.
Valmistus
Alus tilattiin Royal Scheldeltä Vlissingenistä ja sen köli laskettiin 25. helmikuuta 1976. Alus laskettiin vesille 30. syyskuuta 1978 ja se valmistui 29. lokakuuta 1980.
Palvelus
Alus poistettiin palveluksesta 1993 ja se myytiin Kreikalle, joka liitti sen laivastoonsa nimellä Aegaeon.
Campanula saxatilis subsp. cytherea
'Campanula saxatilis'' subsp. cytherea' on kellokasvien heimoon ja kellojen sukuun kuuluva Campanula saxatilis'' -lajin alalaji.
Alalajia tavataan ainakin Kytheran saarella sekä Antikytheran, Porín (Prasonísi) ja Porétin (Lagoúvardos) saarten muodostamalla Natura 2000 -alueella. Kaikki saaret kuuluvat Kreikalle ja sijaitsevat Välimeressä.
Eléni Daniilídou
Eléni ”Léna” Daniilídou (s. 19. syyskuuta 1982 Chaniá, Kreeta) on kreikkalainen tennispelaaja. Hän on parhaimmillaan ollut WTA-maailmanlistalla kaksinpelissä sijalla 14 ja nelinpelissä sijalla 21. Daniilídou on voittanut viisi WTA-kaksinpeliturnausta ja kolme WTA-nelinpeliturnausta. Hän on selviytynyt kolme kertaa Grand Slam -turnauksen neljännelle kierrokselle.
Ura
Daniilídou selviytyi ensimmäisen kerran Grand Slam -turnauksen pääsarjaan vuonna 2001 Wimbledonin tennisturnauksessa. Kesäkuussa 2002 hän voitti ensimmäisen WTA-turnauksensa 's-Hertogenboschissa. Turnauksen välierissä hän voitti silloisen maailmanlistan seitsemänneksi sijoitetun Justine Heninin ja finaalissa Jelena Dementjevan. Wimbledonissa 2002 Daniilídou selviytyi neljännelle kierrokselle. Hän hävisi neljännen kierroksen ottelunsa Jennifer Capriatille lukemin 6–1, 3–6, 6–1.
Tammikuussa 2004 Daniilídou uusi Aucklandin WTA-turnauksen voittonsa. Yhdysvaltain avoimissa 2004 hän selviytyi kolmannen kerran Grand Slam -turnauksen neljännelle kierrokselle. Neljännellä kierroksellä hän hävisi Shinobu Asagoelle numeroin 7–6(4), 4–6, 6–3.
Tanssii tähtien kanssa (11. tuotantokausi)
Tanssii tähtien kanssa -ohjelman yhdestoista tuotantokausi esitettiin MTV3-kanavalla syksyllä 2018. Sarjassa julkisuuden henkilöt opettelivat tansseja ammattilaistanssijoiden opastuksella. Ohjelma perustuu formaattiin Dancing with the Stars.
Eléni Daniilídou
Ura
Lokakuussa 2006 Daniilídou voitti Soulin WTA-turnauksen. Turnauksen finaalissa hän voitti Ai Sugiyaman lukemin 6–3, 2–6, 7–6(3). Toistaiseksi viimeisen ja viidennen WTA-turnausvoittonsa Daniilídou voitti Hobartilla tammikuussa 2008 Vera Zvonarjovan joutuessa luovuttamaan finaalin.
Tanssii tähtien kanssa (11. tuotantokausi)
Tuotantokausi alkoi esittelyjaksolla sunnuntaina 16. syyskuuta 2018 ja ensimmäinen suora lähetys nähtiin 23. syyskuuta 2018. Kauden aikana esitettiin yhteistyössä Roosa nauha -kampanjan kanssa hyväntekeväisyyslähetys keskiviikkona 31. lokakuuta 2018.
Ohjelman juontajina jatkoivat Vappu Pimiä ja Mikko Leppilampi, kausi oli molemmille jo seitsemäs. Tuija Pehkonen juonsi edellisen kauden tapaan Tuija tähtien kanssa -oheistuotantoa, jossa hän tällä kaudella seurasi katsojien valitseman kilpailijan arkea. Tuomariston muodosti tällä kertaa kolme tuomaria, kun puheenjohtajana toimivan Jukka Haapalaisen rinnalla jatkavat Helena Ahti-Hallberg ja Jorma Uotinen. Ohjelman musiikista vastasi aiempien kausien tapaan orkesteri Sami Pitkämön johdolla, solisteinaan Pitkämö ja Johanna Försti.
Kauden voitti nyrkkeilijä Edis Tatli parinaan Katri Mäkinen.
Pistetaulukko
Taustavärit:
Viikottaiset pisteet
Parin saamat pisteet kultakin tuomarilta on ilmoitettu suluissa järjestyksessä Jukka Haapalainen, Helena Ahti-Hallberg, Jorma Uotinen.
Kuudes suora lähetys
Jaksossa tähtioppilaat tanssivat vieraan tanssiopettajan kanssa eikä yksikään pari pudonnut.
Šventoji (Itämereen laskeva joki)
Šventoji on pienehkö Liettuan luoteisrajalla ja Latvian lounaisrajalla virtaava, Itämereen laskeva joki. Se saa alkunsa Skuodasin kunnallispiirissä ja laskee 73 kilometrin jälkeen Itämereen Šventojin kylässä. Noin 30 kilometrin matkalla joki muodostaa Latvian ja Liettuan välisen rajan. Joen valuma-alue on 472 km² ja keskivirtaama 5−6 m³/s.
Joen suistossa sijaitsee arkeologinen kohde Šventojin asuinpaikka, joka on Pohjoismaiden suurimpia.
Windows Media Player
Windows Media Playerilla voidaan kopioida ääni-CD kiintolevylle suljettuun Windows Media Audio -formaattiin (WMA) tai MPEG-1 Audio Layer 3 -muotoon (MP3). Musiikin siirtäminen ja synkronointi ulkoiseen medialaitteeseen on mahdollista joidenkin rajoitteiden puitteissa. Uusimmat versiot toimivat myös digitaalisen musiikin verkkokauppojen päätteenä. WMP mahdollistaa myös elokuvien digitaalisen vuokraamisen kuluttajalle.
Windows Media Player on korvaaja aikaisemmin käytössä olleelle yksinkertaiselle Media Player -ohjelmalle. WMP lisää Media Player -sovellukseen muun muassa videon ja äänen toistoon liittyviä lisäominaisuuksia.
Soitin käyttää myös Windows Media DRM -muotoa DRM-tekniikasta.
Lakikiista
Ohjelmiston on todettu rikkovan monopolisäädäntöä, josta johtuen Microsoft määrättiin sakkoihin ja toimittamaan Windows-versio ilman Media Playeria.
Yksikkö 29155
Yksikkö 29155 on Venäjän armeijan tiedusteluorganisaatio, jonka tehtävänä on toteuttaa salamurhia ja muita aktiivisia toimia, joiden tavoitteena on horjuttaa Euroopan maiden vakautta. Yksikön uskotaan toimineen salassa ainakin vuodesta 2008 lähtien, vaikka sen olemassaolosta tuli julkista tietoa vasta vuonna 2019.
Toiminta
Tšekin viranomaiset epäilevät, että yksikön 29155 upseerit Aleksandr Miškin ja Anatoli Tšepiga olivat osallisia Vrbeticen alueella vuonna 2014 tapahtuneisiin ammusvarikon räjähdyksiin, joissa kuoli kaksi henkilöä. Räjähdyksissä tuhoutui aseita, jotka kuuluivat bulgarialaisen liikemiehen Emilian Gebrevin tehtaalle. Gebrevin on sanottu olleen tärkeä Ukrainan asetoimittaja ja kaupanneen aseita myös Syyrian presidentti Bashar al-Assadia vastustaneille kapinallisille. Vuonna 2021 Tšekki karkotti 18 venäläistä diplomaattia tapauksen johdosta, mihin Venäjä vastasi häätämällä 20 tšekkiläis­diplomaattia.
Yksikkö 29155 on liitetty myös asekauppias Emilian Gebrevin huhtikuussa 2015 tapahtuneisiin salamurhayrityksiin ja GRU:n entisen everstin Sergei Skripalin maaliskuussa 2018 tapahtuneeseen salamurhayritykseen, molemmat mahdollisesti saman agentin toimesta. Yksikkö 29155:n upseeri Denis Sergejev oli Bulgariassa samoihin aikoihin, kun Gebrev alkoi voida pahoin, ja myöhemmin, juuri Skripaleiden myrkytyksen aikaan, hän oleskeli Britanniassa.
Yksikkö on todistetusti yrittänyt vaikuttaa myös Katalonian separatistien toimintaan. Ben Macintyre kirjoitti London Timesissa joulukuussa 2019, että yksikön uskotaan olevan vastuussa myös yrityksestä horjuttaa Moldovaa, ja epäonnistuneesta vallankaappausyrityksestä Montenegrossa vuonna 2016, jonka aikana yritettiin murhata maan pääministeri ja miehittää Montenegron parlamenttirakennus.
Yksikön toimintaa on kuvattu "sotkuiseksi". Sen tehtävät jäävät joko kesken tai se jättää jälkeensä polun todisteita ja vihjeitä osallisuudestaan.
Organisaatio
Itäisestä Moskovasta 161. erikoisammattikoulutuskeskuksen päämajasta käsin toimivan yksikön komentaja on Kenraalimajuri Andrei Vladimirovitš Averjanov. Yksikköön kuuluu Venäjän sotien veteraaneja Afganistanin, Tšetšenian ja Ukrainan sodista. Tunnistettuja yksikön jäseniä ovat Denis Sergejev (alias Sergei Fedotov), Aleksander Miškin (alias Aleksander Petrov), Anatoli Tšepiga (alias Ruslan Boširov), Sergei Ljutenkov (alias Sergei Pavlov), Eduard Šišmakov (alias Eduard Širokov), Vladimir Moisejev (alias Vladimir Popov), Ivan Terentjev (alias Ivan Lebedev), Nikolai Ježov (alias Nikolai Kononihin), Aleksei Kalinin (alias Aleksei Nikitin) ja Danil Kapralov (alias Danil Stepanov).
Le Monde -lehti kertoi joulukuussa 2019 ranskalaisten tiedustelupalvelujen tietolähteisiin perustuen, että 15 yksikkö 29155 agenttia vieraili Ranskan Alppien Haute-Savoie-alueella vuosina 2014–2018, mukaan lukien Aleksander Petrov ja Ruslan Boširov, joiden uskotaan olevan vastuussa Skripalin myrkytyksistä. Ison-Britannian viranomaiset ovat tunnistaneet GRU:n korkean tason upseerin Denis Vjatšeslavovitš Sergejevin (alias Sergei Fedotovin) Skripalia myrkyttäneen ryhmän komentajaksi.
Helsingin Sanomat raportoi yksikön toiminnasta Le Monden ja New York Timesin tietoihin perustuen 15.12.2019. Avoimen datan tutkimukseen perustuva kansalaisjournalismiryhmittymä Bellingcat on tehnyt merkittävää työtä yksikön toiminnan, jäsenten ja liikkeiden paljastamiseksi.
Kirchham
Kirchham on kunta Passaun piirikunnassa Ala-Baijerissa Saksassa. Se sijaitsee 30 kilometriä Passausta lounaaseen. Kunnan pinta-ala on 18,46 neliökilometriä, sen asukasluku oli vuoden 2020 lopussa 2 414 ja väestötiheys 131 asukasta/km2. Kirchhamin pormestarina on toiminut Anton Freudenstein vuodesta 2008 lähtien.
Paikkakunta on mainittu ensi kerran nimellä "Chirihheim" vuonna 777. Itsenäisenä kuntana se on toiminut vuodesta 1818. Kirchamin asukasluku on kehittynyt viime vuosikymmeninä seuraavasti:
D/A-muunnin
DA-muuntimen keskeisimpiä ominaisuuksia ovat:
Asettumisaika määrää signaalin kaistaleveyden, joka voidaan muuttaa analogiseksi: näytetaajuus pitää olla vähintään kaksi kertaa suurempi kuin suurimman toistettavan signaalin taajuus. Muuntimen bittimäärä rajoittaa tarkkuuden, jolla signaalia voidaan esittää tai kuinka pieniä yksityiskohtia signaalista voidaan havaita sekä signaalidynamiikan.
Analoginen signaali muunnetaan digitaaliseksi A/D-muuntimella.
Punavihreä sukupolvi
Punavihreä sukupolvi on Paavo Arhinmäen vuonna 2006 ilmestynyt poliittinen kirja. Teoksen on kustantanut Otava.
Mötley Crüe (albumi)
Mötley Crüe on yhdysvaltalaisen rock-yhtye Mötley Crüen kuudes studioalbumi. Se julkaistiin maaliskuussa 1994. Levy on yhtyeen ainoa jolla laulaa Vince Neilin sijaan toinen laulaja, tämän tilalle tullut John Corabi. Levystä julkaistiin remasteroitu versio Mötley Recordsin kautta vuonna 1999. Kappaleet ”Hooligan’s Holiday”, ”Misunderstood” ja ”Smoke the Sky” julkaistiin singleinä. Albumi toi yhtyeelle kultalevyn Yhdysvalloissa toukokuussa 1994.
Albumi nousi Suomen virallisen listan sijalle 15. Se pysyi siellä viiden viikon ajan.
Pirtu
thumb|Spiritus fortis, lääketieteelliseen käyttöön tarkoitettua puhdistusetanolia thumb|Puolalaista pirtua Pirtu on etyylialkoholin ja veden atseotrooppinen seos. Se on siten puhtainta etanolia, jota voidaan valmistaa tislaamalla ilman apuaineita. Pirtun alkoholipitoisuus on ihanteellisesti 96,2 tilavuusprosenttia, käytännössä pirtussa on alkoholia yleensä 95–96 tilavuusprosenttia. Pirtua valmistetaan atseotrooppitislaamalla alkoholia useaan kertaan pohja- tai täytekappalekolonnilla, kunnes saatu tuote kiehuu yhtenä komponenttina. Pirtun kiehumispiste on 79 °C ja tiheys 0,8 kg/dm3.
Väkiviina on lain mukaan alkoholipitoinen valmiste, joka sisältää alkoholia yli 80 tilavuusprosenttia – kuten pirtu. Tällaista tuotetta ei katsota Suomen alkoholilain mukaan alkoholijuomaksi. Väkiviinaa saa pitää hallussaan tai kuljettaa ainoastaan se, jolla on alkoholilain mukainen lupa tai oikeus valmistaa, maahantuoda, myydä tai käyttää väkiviinaa. Väkiviinaa valmistaa Suomessa Altia tehtaillaan Nurmijärven Rajamäellä ja Ilmajoen Koskenkorvalla.
Vedetöntä etanolia eli ”absoluuttista alkoholia” voidaan valmistaa kolmikomponenttitislauksella esimerkiksi bentseenin kanssa. Tällöin vesi-bentseeni-atseotrooppi kiehuu erillisenä komponenttina, ja etanoli kiehuu lähes puhtaana. Myös eteenin ja veden reagoidessa syntyy etanolia. Puhdasta etanolia ei voida säilyttää kosketuksessa ilman kanssa, sillä ilmankosteus absorboituu siihen välittömästi. 100-prosenttista etanolia on käytännössä lähes mahdotonta valmistaa, sillä etanoliin jää tai yhdistyy aina hiukan vettä tai muita epäpuhtauksia.
Pirtua käytetään lääketieteessä desinfiointiin ja antiseptina. Kuitenkin jo 60-prosenttinen etanolivalmiste riittää tuhoamaan suurimman osan mikrobeista, kuten korona- ja influenssaviruksista. Pääsääntöisesti kuluttajakäyttöön tarkoitetut etanolipohjaiset käsihuuhteet ovatkin 60-prosenttisia. Terveydenhuollossa käytettävät etanolipohjaiset käsihuuhteet ovat sitävastoin yleensä vähintään 80-prosenttisia.
Pirtua tarvitaan myös lääkkeiden valmistuksessa ja laboratoriokemikaalina.
Koska pirtussa alkoholi on pienimmässä mahdollisessa tislaamalla saatavassa tilavuudessa, se on myös käytännöllisin ja tehokkain tapa salakuljettaa alkoholia. Suomeen pirtua on salakuljetettu yleensä Virosta, jossa pirtun valmistuksella vientiin on pitkät perinteet, ja Venäjältä.
Kieltolain aikana suurin osa salakuljetetusta alkoholista oli juuri pirtua. Pirtun salakuljetus on vähentynyt huomattavasti vuoden 2004 jälkeen, kun Viro liittyi Euroopan unioniin ja Suomessa laskettiin alkoholiveroa. Tullin tilastojen mukaan 1990-luvulla saatettiin takavarikoida pirtua yli 100 000 litraa vuodessa; vuonna 2013 takavarikoitiin enää 11 000 litraa pääasiassa Venäjältä tulevilta matkaajilta, jotka rikkovat 20 tunnin oleskelusääntöä ja väkiviinan, eli yli 80-prosenttisen alkoholin matkustajatuontisäädöksiä.
Laimentamattoman pirtun juominen saattaa olla hengenvaarallista sen sisältämän suuren etanolimäärän vuoksi. Juominen voi aiheuttaa vaurioita ruokatorveen ja lisäksi alkoholimyrkytyksen riski on korkea. Huomion arvoista on myös se, että muu kuin farmakopealaatuinen pirtu voi sisältää haitallisia epäpuhtauksia. Erityisesti absolutoitu eli lähes sataprosenttinen etanoli voi sisältää epäpuhtautena bentseeniä.
Venizélos
Venizélos on kreikkalainen sukunimi, joka voi viitata seuraaviin henkilöihin:
Bruce Greenwood
thumb|right|Bruce Greenwood Stuart Bruce Greenwood (s. 12. elokuuta 1956) on kanadalainen näyttelijä. Hän syntyi Québecin provinssissa ja opiskeli Brittiläisen Kolumbian yliopistossa.
Greenwood on luonut monipuolisen uran televisiossa ja elokuvissa. Jälkimmäisten joukossa ovat Matkustaja 57 (1992), Exotica (1994), Suloinen ikuisuus (1997), Salamaseepra (2004), Déjà Vu (2006) ja Eight Below (2006), National Treasure: Salaisuuksien kirja (2007), The Place Beyond the Pines (2013) ja Julma leikki (2017).
Christóforos Liontákis
Christóforos Liontákis (1945 Iraklion, Kreikka – 26. heinäkuuta 2019 Ateena, Kreikka ) oli Kreetan saarella syntynyt kreikkalainen runoilija.
Vuonna 1973 Liontákis julkaisi ensimmäisen runokokoelmansa To télos tou topíou (Το τέλος του τοπίου). Vuonna 1999 hän julkaisi kokoelman Me to fos (Με το φως), joka palkittiin Kreikan runouden valtionpalkinnolla seuraavana vuonna. Teos sai myös toisen arvostetun runouspalkinnon samana vuonna. Iraklionin kunta on myös myöntänyt Liontákikselle Níkos Kazantzákiksen kirjallisuuspalkinnon.
Liontákiksen runoja on käännetty englanniksi, italiaksi, saksaksi ja ranskaksi.
Nigar Camal
Nigar Aydın qızı Camal (o.s. Mütəllibzadə, tunnetaan myös nimellä Nikki Camal, s. 7. syyskuuta 1980 Baku, Azerbaidžanin SNT, Neuvostoliitto) on azerbaidžanilainen laulaja, joka voitti vuoden 2011 Eurovision laulukilpailun Eldar Qasımovin kanssa kappaleella ”Running Scared”.
Camal on naimisissa ja hänellä on kaksi tytärtä. Hän on asunut Lontoossa vuodesta 2005 lähtien.
Leslie
Leslie voi tarkoittaa ainakin seuraavia:
Bumerang
Bumerang oli venäläinen BTR-sarjan korvaajaksi kaavailtu panssaroitu miehistönkuljetusajoneuvon prototyyppi.
Ominaisuudet
Bumerang esiintyi valokuvassa ensimmäisen kerran sen jälkeen, kun julkisuuteen vuosi kuvia Venäjän voitonpäivän paraatin harjoituksista. Vuodon jälkeen Venäjän puolustusministeriö julkaisi virallisia kuvia verkkosivuillaan. BTR-sarjasta poiketen Bumerangilla oli monia yhtäläisyyksiä länsimaisten kahdeksanpyöräisten miehistönkuljetusajoneuvojen kanssa. Ajoneuvon ajaja oli sen vasemmalla puolella moottorin ollessa oikealla. Tykkitorni ja miehistönkuljetustilat olivat vaunun takaosassa. Bumerangin runko oli V-muotoinen ja sen takaosassa oli potkuri vedessä liikkumista varten.
Valokuvatun Bumerangin tykkitorni oli huputettu ja sillä ei ollut pääaseistusta. Pääase oli ilmeisesti poistettu paraatiharjoitusta varten, tai kyseessä oli Bumerangin komentopaikkaversio. Tykkitornin uskottiin olevan mallia AU-220M.
Venäjä ilmoitti 30. heinäkuuta 2018 keskeyttävänsä hankkeen. Viimeisten läntisten tietojen mukaan vaunun kehitystä on jatkettu vielä 2020-luvulla.
Keväällä 2023 vaunuja on kuvattu siirrätettäessä taistelukäyttöön.
Livin’ on a Prayer
Livin’ on a Prayer on rockyhtye Bon Jovin toinen single Slippery When Wet -albumilta. Se julkaistiin vuonna 1986. Kappale on yksi yhtyeen suosituimmista, ja sitä pidetään nykyään klassikkona. Suomessa se nousi virallisen singlelistan sijalle 10.
Kappaleen sanat kertovat Tommysta ja Ginasta, kahdesta työväenluokan nuoresta, jotka yrittävät selvitä vaikeuksista ja saada rahat riittämään elämiseen. Jon Bon Jovi on kertonut kirjoittaneensa kappaleen presidentti Reaganin kaudella. Kappale julkaistiin myös musiikkipeli Guitar Hero World Tourissa ja Rock Band 2:ssa vuonna 2008.
Kappaletta on kuunneltu yli miljardi kertaa Spotifyssä.
Walsh
Walsh on muun muassa seuraavien henkilöiden sukunimi:
Nokia E61
Nokia E61 on Nokian lokakuussa 2005 julkaisema matkapuhelin, joka on tullut vähittäismyyntiin vuoden 2006 alkupuolella. 12. helmikuuta 2007 Nokia julkaisi Barcelonassa mallista jatkokehitetyn version, Nokia E61i:n.
Puhelimen käyttöjärjestelmänä on Symbian OS 9.1 ja sovellusalustana/käyttöliittymänä S60 3rd Edition.
Puhelin kuuluu Nokian E-sarjaan
Saksan kirjallisuus
Saksan kirjallisuus on käsitteenä lähellä saksankielistä kirjallisuutta, mutta saksankieliseen kirjallisuuteen sisältyvät esimerkiksi Sveitsin ja Itävallan kirjallisuus. Näiden kahden käsitteen raja on kuitenkin häilyvä. Tässä artikkelissa käsitellään lähinnä viimeisen kahdensadan vuoden aikaista nyky-Saksan kirjallisuutta.
Romantiikan ajan virtauksia
Vuosina 1815–1848 Saksan kirjallisuudessa vaikutti kaksi suuntausta: biedermeier-kirjallisuus ja Nuoren Saksan liike (Vormärz). Biedermeier-tyyli oli kirjallisuudessa vanhoillista menneisyyden ihailua ja pienimuotoisen humoristista kuvausta. Tunnetuin tämän suunnan kirjoittaja oli Eduard Mörike (1804–1875). Nuoren Saksan liike oli toiminnassa vuoden 1830–1840. Sen kannattajat tuottivat yhteiskuntakriittistä ja poleemista tekstiä, joka ei ole juurikaan kestänyt ajan hammasta. Tästä poikkeus on vain Heinrich Heinen (1797–1856) tuotanto. Häntä poleemisempi August Heinrich von Fallersleben (1798–1874) kirjoitti vuonna 1841 runon Deutschland, Deutschland über alles, josta myöhemmin tuli Saksan kansallishymni.
Realismi
Kansainvälisesti realismi oli proosakirjallisuuden huippuaikaa, jolloin kirjailijat tarkkanäköisesti kuvasivat oman aikansa yhteiskuntaa ja arkielämää. Saksassa kausi jäi monia muita vaisummaksi, vaikka saksalaisetkin kirjailijat tuottivat paljon proosaa. Sen rinnalle muodostui runoutta, jota kutsutaan poeettiseksi realismiksi. Runoihin pyrittiin ikään kuin kirkastamaan vallitseva todellisuus. Tunnettuja saksalaisia realismin kauden kertojia ovat Gustav Freytag (1816–1895), Theodor Storm (1817–1888), Theodor Fontane (1816–1895) ja Wilhelm Raabe (1831–1910), Heistä Storm ja Fontane kirjoittivat runojakin.
Naturalismi
Naturalismi levisi Saksan kirjallisuuden piiriin 1880-luvulla. Todellisuuden kuvauksessaan se oli realismia radikaalimpi ja sai Saksassa paljon kannatusta, vaikkakin sen kukoistuskausi oli lyhyt. Huomattavin saksalainen naturalisti oli näytelmäkirjailija Gerhart Hauptmann (1862–1946). Hänen vuonna 1889 julkaistu esikoisnäytelmänsä Vor Sonnenaufgang (Ennen päivänkoittoa) aiheutti skandaalin, mutta teki Hauptmannista kuuluisan. Näytelmässä kuvataan alkoholistiperhettä, jossa juominen siirtyy perintönä lapsille. Se oli realistinen kuvaus ajan sosiaalisista ongelmista ja ennakoi saksalaisessa draamassa vallinneen retorisen ja tyylitellyn kauden loppumista. Vuonna 1892 ilmestynyt Hauptmannin näytelmä Kankurit vakiinnutti hänen johtoasemansa. Hänen tyyliinsä kuuluneet pateettiset ja synkät dialogit ja riipaisevat ihmiskohtalot olivat keskeisesti esillä. Roolihenkilöt ovat sleesialaisia kutojia, jotka aloittavat vuonna 1844 kapinan, koska pelkäävät kutomakoneiden vievän heiltä ammatin. Ilmestymisaikanaan näytelmä oli rakenteeltaan uudenlainen, sillä yksikään roolihenkilö ei nouse siinä pääosaan, vaan koko kankurijoukko toimii yhdessä.
1900-luvun alkupuoli
Naturalismin rinnalle syntyi pian muitakin kirjallisuuden suuntauksia, kuten symbolismi, impressionismi ja ekspressionismi. Ekspressionismia edustivat näytelmäkirjailija Frank Wedekind (1864–1918), runoilija-esseisti Gottfried Benn (1886–1956), kuvanveistäjä-näytelmäkirjailija Ernst Barlach (1870–1938), runoilija Else Lasker-Schüler (1869–1945) ja prosaisti Alfred Döblin (1878–1957). Döblinin romaani Berlin Alexanderplatz (1929) on saksalaisen kirjallisuuden mestariteoksia.
Useat tämän ajan kirjailijat eivät kuitenkaan kuulu mihinkään aikansa suuntauksiin. Näitä ovat Thomas Mann (1875–1955) ja hänen veljensä Heinrich Mann (1871–1950), Nelly Sachs (1891–1970) sekä Hermann Hesse (1877–1962).
Thomas Mann on 1900-luvun merkittävimpiä kirjailijoita. Hänen esikoisromaaninsa oli Buddenbrookit (1901), joka pohjautuu Mannin omaan sukuhistoriaan ja hänen lapsuudenkokemuksiinsa. Se kertoo lyypekkiläisen kauppiassuvun tarinan 1800-luvun puolivälin kukoistuksesta muutamaa vuosikymmentä myöhemmin seuranneeseen rappioon. Tällainen taiteen ja tuhon monimielinen yhdistäminen tulee toistuvasti esille Mannin varhaiskauden teoksissa. Se huipentuu novellissa Kuolema Venetsiassa, jossa nuoren pojan kauneudesta hurmaantunut kirjailija sulkee silmänsä todellisuudelta. Näissä teoksissa esiintyy myös toinen Mannin tuotannossa keskeinen teema: taiteellisen Etelä-Euroopan ja älyllisen viileän Pohjois-Euroopan vertailu. Ensimmäisen maailmansodan kokemusten jälkeen romaani Taikavuori (1924) merkitsi Mannille lähes täydellistä irtaantumista sotaa edeltäneistä arvoista. Rakkauden ja kuoleman tuskassa kylpevä nuori kertoja onkin lähinnä koominen havainnoitsija, sillä tärkeimmät keskustelut käydään muualla. Mannin tuotannon avaimena voi pitää jesuiitta Naftan ja humanisti Settembrinin Taikavuoressa käymiä keskusteluja. Mann ei ota selvästi kantaa siihen, kumpi vie väittelyissä voiton, mutta Settembrinin voitto näyttää silti ilmeiseltä. Toisaalta Settembrinin naiiviudessa on jotain liian yksinkertaista.
Hermann Hessen teoksissa toistuvia teemoja ovat inhimillisyys ja ihmisen olemuksen ymmärtämisen tarve. Niihin on jättänyt jälkensä myös kirjailijan kiinnostus psykoanalyysiin ja eri uskontoihin. Hessen teoksissa on omaelämäkerrallisia piirteitä, ja erityisen selvästi ne tulevat esille Arosudessa (1927), joka on elämänkriisiromaani. Nämä piirteet jäivät sivuun vasta Hessen myöhäistuotannossa. Romaaneissa Matka aamun maahan (1932) ja Lasihelmipeli (1943) Hesse ottaa esille teeman, jota hän käsitteli jo nuoruudessaan: ihmisen ristiriitainen rooli toisaalta aktiivisena moraalisena toimijana ja toisaalta ajattelijana. Lasihelmipelissä Hesse asetti vastakkain sota-ajan ilmapiirin ja utopian inhimillisestä maailmasta.
Toisen maailmansodan jälkeinen aika
Toisen maailmansodan jälkeen kirjallisuudessa analysoitiin sodan ja kansallissosialismin aikaa. Länsi-Saksan taloudellisen nousun jälkeen syntyi myös yhteiskuntakriittistä kirjallisuutta. Monet tämän ajan kirjailijat kuuluiat kirjallisuusryhmään Gruppe 47, joka toimi aktiivisesti 1960-luvulle asti. Siihen kuuluivat muiden muassa nobelkirjailijat Heinrich Böll (1917–1985) ja Günter Grass (1927–2015). Muita aikakauden merkittäviä proosakirjailijoita olivat esimerkiksi Siegfried Lenz (1926–2014), Martin Walser (s. 1927) ja Patrick Süskind (s. 1949). Runoilijoita ovat Kathrin Schmidt (s. 1958) ja Hans Magnus Enzensberger (s. 1929). Peter Weiss (1916–1982) oli dokumenttinäytelmien kirjoittaja ja ohjaaja.
Saksan 2000-luvun kirjallisuuden yksi piirre on maahanmuuttajataustaisten kirjailijoiden näkyvä rooli. Heitä ovat Herta Müller (s. 1953, Nobel-palkinto 2009), Timur Vermes (s. 1967), Wladimir Kaminer (s. 1967), Katja Petrovskaja (s. 1970) ja Yōko Tawada (s. 1970).
Otto Lorenz Zetterman
Otto Lorenz Zetterman (30. elokuuta 1842 Helsinki – 1918 Helsinki) oli suomalainen kenraaliluutnantti.
Otto Lorenz Zetterman syntyi Helsingissä perheeseen, jonka isä oli everstiluutnantti ja maanvuokrausmestari Lorenz Johan Zetterman. Otto Lorenz aloitti sotilasopintonsa Haminan kadettikoulussa syksyllä 1854. Sieltä hän valmistui luutnanttina ja aloitti uransa armeijan jalkaväessä. Maaliskuussa 1863 hänet siirrettiin aliluutnanttina Henkivartioväen Hatsinan jalkaväkirykmenttiin hoitamaan Puolan kapinan jälkiselvittelyjä. Sieltä hän siirtyi Henkikaartin Jääkärirykmenttiin Pietariin, missä palveli aina vuoteen 1888 saakka. Zetterman osallistui Turkin sotaan 1877–1878 ja sodan lopulla hänet ylennettiin everstiksi.
Sodan jälkeen hänestä tuli Moskovan lähistöllä sijainneen 19. Kolomnan jalkaväkirykmentin komentaja ja hän sai marraskuussa 1894 ylennyksen kenraalimajuriksi. Joulukuussa samana vuonna Zettermanista 16. jalkaväkidivisioonan 2. prikaatin komentaja. Zetterman erosi armeijasta kenraaliluutnanttina vuonna 1902. Hän asui aluksi Vilnassa, mutta puolisonsa Jekaterina Skandrakovan (1873–1904) kuoleman jälkeen hän muutti Helsinkiin.
Black Christmas
Black Christmas on vuonna 2006 ilmestynyt splatter- ja kauhuelokuva. Sen ohjasi Glen Morgan ja tuotti James Wong. Elokuva on uudelleenfilmatisointi 1974 ilmestyneestä samannimisestä elokuvasta.
Elokuvassa näyttelevät muun muassa Katie Cassidy, Mary Elizabeth Winstead, Kristen Cloke ja Robert Mann.
Juoni
Elokuvan tapahtumat alkavat Billy Lenzin lapsuudesta. Billyn äiti pahoinpitelee häntä ja Billyn äiti päätyy tappamaan miehensä. Tämän vuoksi Billyn äiti lukitsee pojan ullakolle. Vuosia myöhemmin Billyn äiti nai uuden miehen, Billyn äiti saa tyttären sukurutsauksen tuloksena. Billy karkaa ullakolta ja tappaa äitinsä ja isäpuolensa sekä repii sisarpuolensa toisen silmän irti. Billy pannaan telkien taakse.
Vuonna 2006 Billy karkaa nuorisovankilasta, ja palaa kotiin jossa verilöyly alkoi. Kuusi lukiolaissiskoa ja heidän yksinäinen äitinsä viettävät joulua samaisessa talossa missä verilöyly tapahtui 15 vuotta sitten. Verinen murhaleikki alkaa Billyn saavuttua paikalle.
Tatra T23
Tatra T23 oli tšekkoslovakialaisen Tatran valmistama kaksiakselinen kuorma-auto. Ensimmäinen prototyyppi valmistui jo 1923, mutta auton sarjavalmistus alkoi vasta 1926 perusteellisten testien jälkeen. Auton alustalle rakennettiin tavallisten kuorma-autojen lisäksi säiliöautoja, maansiirtoautoja ja linja-autoja. Auton kantavuus oli 2 500–4 000 kg ja sen huippunopeus oli 55 km/h.
T23:sta oli myös samaan aikaan kehitetty kolmiakselinen muunnelma T24.
Moottori
Auton moottorina oli nelisylinterinen, nestejäähdytteinen rivimoottori mallinimeltään T64. Sen polttoaineensyötöstä vastasi Zenith 48 KB -kaasutin. Moottori oli varustettu sähköisellä käynnistysmoottorilla. Sähköjärjestelmä oli 12-volttinen.
Voimansiirto ja alusta
Moottorin takana oli kuiva kartiokytkin, joka välitti voiman neliportaiseen vaihteistoon. Vaihteisto oli kiinnitetty takapäästään keskusputkirunkoon, jonka sisällä kulki voimansiirtoakseli. Runkoputken takapäässä oli tasauspyörästö, johon oli rakennettu heilurityyppinen erillisjousitus. Taka-akselin jousitus oli järjestetty kahden vinottain asennetun lehtijousen avulla; jouset oli kiinnitetty takapäistään jarrukilpiin ja etupäistään runkoputkeen. Keskeltä ne oli tuettu runkoputkeen kiinnitetyillä varsilla. Edessä oli päällekkäiset kolmiotuet ja kierrejouset. Käyttöjarruina oli hydraulisesti toimivat rumpujarrut. Seisontajarrua varten oli tasauspyörästön takapuolelle asennettu erillinen jarrurumpu, joka vaikutti voimansiirtoon.
Sotilaskäyttö
Vuonna 1928 Tšekkoslovakian asevoimille luovutettiin yksi T23-kuorma-auto testejä varten. Armeija kuitenkin päätyi hankkimaan kolmiakselisia T24-malleja, jotka sopivat paremmin maastoajoon.
Aiheesta muualla
Teknisiä tietoja ja kuvia
HMS Constance (1915)
HMS Constance oli Britannian kuninkaallisen laivaston Cambrian-luokan (osa C-luokkaa) kevyt risteilijä, joka palveli ensimmäisessä maailmansodassa.
Valmistus
Alus tilattiin Birkenheadistä Cammell Lairdiltä, missä köli laskettiin 25. tammikuuta 1915. Alus laskettiin vesille 12. marraskuuta ja otettiin palvelukseen tammikuussa 1916.
Palvelus
Palvelukseen otettaessa alus liitettiin Suuren Laivaston 4. kevyt risteilijäviirikköön. Alus otti osaa Skagerrakin taisteluun yhdessä sisaralustensa HMS Canterburyn ja HMS Castorin kanssa.
Vuonna 1919 alus liitettiin Pohjois-Amerikan ja Länsi-Intian asemalle 8. kevyt risteilijäviirikköön. Alus oli huollossa Devonportissa palaten palvelukseen tammikuussa 1923. Alus oli huollossa Chathamin telakalla syyskuusta 1926 joulukuuhun 1927, minkä jälkeen se poistettiin palveluksesta ja liitettiin Portsmouthin reservin lippulaivaksi.
Constance palautettiin 1928 palvelukseen liitettynä Kiinan asemalle 8. risteilijäviirikköön, josta alus palasi marraskuussa 1930 Britteinsaarille. Alus poistettiin palveluksesta ja liitettiin Portsmouthin reserviin maaliskuussa 1931.
Alus sijoitettiin poistolistalle heinäkuussa 1935 ja myytiin romutettavaksi 8. kesäkuuta 1936 Arnott Youngille Dalmuiriin.
Metos
Metos Oy Ab on suomalainen ammattikeittiölaitteita ja niihin liittyviä palveluja tarjoava yritys. Metos perustettiin vuonna 1922 nimellä Oy Metalliteos. Perheyrityksenä aloittanut Metos siirtyi 1959 Instrumentarium Oy:n omistukseen, ja vuosina 1994 ja 1998 tehdyillä kaupoilla siitä tuli osa Hackman Oyj:tä. Nykyisin Metos kuuluu erillisenä liiketoimintayksikkönä italialaiseen Ali Group -konserniin, joka osti koko Hackman Oyj:n osakekannan vuonna 2004. Metos on ensimmäisiä ruostumatonta terästä hyödyntäviä teollisuusyrityksiä Suomessa. Se on oman toimialansa markkinajohtaja Pohjois-Euroopassa.
Vuonna 1938 Metos esitteli maailman ensimmäisen tehdasvalmisteisen sähkökiukaan. Kiukaiden valmistus lopetettiin 1983.
Vuonna 2005 Hackman Oyj:n toiminimi muutettiin Metos Oy Ab:ksi, uusi. Metoksen pääkonttori sijaitsee Keravalla. Yrityksen liikevaihto vuonna 2012 oli 91,8 miljoonaa euroa. Toimitusjohtajana toimii Jarkko Ahlsten.
Willie D
Willie D (oikealta nimeltään Willam James Dennis, s. 1. marraskuuta 1966) on yhdysvaltalainen rap-artisti ja musiikkituottaja. Hän on rap-yhtye Geto Boysin jäsen.
Ura
Ennen rap-artistin uraa Willie D oli lupaava nyrkkeilijä. Hän voitti Golden Glovesin Texasin osavaltion mestaruuden 1977. Vuonna 1984 Willie D ryösti lapsuudenystävänsä kanssa Texaco-huoltoaseman ja molemmat tuomittiin ryöstöstä 1985. Willie D sai törkeästä ryöstöstä kuuden kuukauden tuomion, jonka hän kärsi Harrisin piirikunnan vankilassa. Tuomion jälkeen Willie D rupesi pyörimään Houstonin rap-piireissä ja tutustui James Smithiin (J. Prince), joka perusti Rap-A-Lot Recordsin. Vuonna 1989 Willie D aloitti soolouransa Rap-A-Lot Recordsin riveissä ja oli tuolloin levy-yhtiön toinen levyttävä sooloartisti.
Vuonna 1992 ilmestyi Willie D:n toinen soolo-albumi I'm Goin' Out Lika Soldier. Albumi ei saavuttanut samanlaista suosiota kuin vuotta aiemmin ilmestynyt Geto Boysin albumi We Can't Be Stopped ja vuonna 1993 Willie D erosi Geto Boysista ja keskittyi enemmän soolo-uraansa. Vuonna 1994 ilmestyi Play Witcha Mama. Vuonna 1996 Willie D palasi takaisin Geto Boysiin ja samana vuonna kokoonpanolta ilmestyi The Resurrection -albumi. Vuosina 1995 ja 1997 Willie D pyöritti houstonilaisella radioasemalla ohjelmaa nimeltä Reality Check.
Vuonna 2000 Willie julkaisi Love by Few, Hated by Many ja 2001 ilmestyi Willie D:n viides sooloalbumi Relentless. Vuonna 2003 Willie D:ltä ilmestyi kuudes sooloalbumi Unbreakable.
Vuonna 2009 Willie D syyllistyi iPhone-huijaukseen, jossa hän oli huijannut texasilaista Texas One Wireless -yhtiötä luvaten myydä yhtiölle iPhoneja ja muuta elektroniikkaa 132 000 dollarin edestä. Willie D ei kuitenkaan toimittanut koskaan lupaamiaan tuotteitaan. Törkeästä petoksesta Willie D sai 20 vuoden vankilatuomion. Joulukuussa 2009 Willie D oli vielä vapaana takuita vastaan.
Muuta
Suomessa Willie D on esiintynyt kolme kertaa. Vuonna 2005 Helsingissä sekä vuonna 2006 Helsingissä ja Tampereella.
Plebeijit
Plebeijit olivat alempi Rooman valtakunnan kahdesta yhteiskuntaluokasta (toinen oli patriisit). He olivat vapaita, mutta jos he eivät maksaneet esimerkiksi velkojaan, he saattoivat joutua orjiksi. Ylempi yhteiskuntaluokka olivat patriisit, eikä avioliittoja luokkien välillä sallittu ennen vuotta 445 eaa. Plebeijeitä varten perustettiin vuonna 494 eaa. kansantribuunin virka, johon ei voitu valita patriisia. Tämä oli ainoa alemmalle luokalle avoin virka, mutta sillä oli suuret oikeudet. Uskonnolliset asemat oli myöhemminkin rajattu vain patriiseille. Yhteiskuntaluokkien välille tuli joskus niin suuria erimielisyyksiä, että plebeijit ottivat perheensä ja tavaransa ja lähtivät kaupungista leiriytyen sen ulkopuolelle, kunnes heidän vaatimuksiinsa suostuttiin. Näin kävi 494 eaa., 450 eaa. ja 287 eaa. Plebeijit olivat tavallista kansaa. Heillä ei ollut samanlaisia oikeuksia kuin patriiseilla, mutta heidän oikeutensa eivät olleet yhtä huonot kuin orjilla.
Léa Lemare
thumb|Léa Lemare Léa Lemare (s. 21. kesäkuuta 1996 Albertville, Ranska) on ranskalainen mäkihyppääjä.